CELEX: 62013CN0275
Language: sk
Date: 2013-05-21 00:00:00
Title: Vec C-275/13: Návrh na začatie prejudiciálneho konania, ktorý podal Tribunal Supremo (Španielsko) 21. mája 2013 — Elcogás, S.A./Administración del Estado a Iberdrola, S.A.

3.8.2013   
            
            
               SK
            
            
               Úradný vestník Európskej únie
            
            
               C 226/2
            
         Návrh na začatie prejudiciálneho konania, ktorý podal Tribunal Supremo (Španielsko) 21. mája 2013 — Elcogás, S.A./Administración del Estado a Iberdrola, S.A.
   (Vec C-275/13)
   (2013/C 226/04)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Supremo
   
      Účastníci konania pred vnútroštátnym súdom
   
   
      Žalobkyňa: Elcogás, S.A.
   
      Žalovaní: Administración del Estado a Iberdrola, S.A.
   
      Prejudiciálna otázka
   
   Umožňuje výklad článku 107 ods. 1 Zmluvy o fungovaní Európskej únie, ako aj judikatúry Súdneho dvora Európskej únie, ktorá sa ho týka (najmä rozsudkov vyhlásených vo veciach C-379/98 (1) a C-206/06 (2)), považovať ročné sumy poskytované spoločnosti Elcogás ako vlastníkovi jediného zariadenia na výrobu elektrickej energie v zmysle mimoriadnych plánov životaschopnosti, ktoré pre ňu schválila Rada ministrov, za „pomoc poskytovanú členským štátom alebo zo štátnych prostriedkov“, ak je výber uvedených súm súčasťou všeobecnej položky „stále náklady elektrickej sústavy“, ktoré platia všetci používatelia a ktoré sa prevádzajú na podniky pôsobiace v odvetví elektrickej energie prostredníctvom postupných platieb, ktoré vyčísľuje Národná komisia pre energetiku podľa vopred stanovených zákonných kritérií a bez diskrečnej právomoci?
   
      (1)  Rozsudok z 13. marca 2001, PreussenElektra, Zb. s. I-2099.
   
      (2)  Rozsudok zo 17. júla 2008, Essent Netwerk, Zb. s. I-5497.